**О Б Щ И Н С К И С Ъ В Е Т - Б О Р О В А Н**

3240 Борован, ул. „Освобождение" №1, тел.: (09147) 9404,

www. borovan.bg; obs-borovan@abv.bg

  
**П Р О Т О К О Л**

**№ 6**

Днес**, 30.05.2025 г**. /петък/, в Заседателната зала на Общински съвет – Борован, ул.“ Освобождение“ №1 се проведе заседание на **Обща комисия** към Общински съвет - Борован, мандат 2023 – 2027 г.

Заседанието започна в **13:00** часа.

Присъстват – 13 общински съветника.

**На заседанието присъства още:**

Илиян Буковски – За Кмет на Община Борован,

Таня Петкова – Секретар на Община Борован,

Гергана Костова – Финансов контрольор на Община Борован.

Заседанието се откри и се ръководи от Председателя на ОбС - Борован Ивайло Букерешки, в съответствие с чл. 52, ал. 1 от Правилника за организацията и дейността на ОбС – Борован, неговите комисии и взаимодействието му с общинската администрация, мандат 2023 – 2027 г. /**Правилника**/.

Г-н Ивайло Букерешки – Председател на Общински съвет – Борован, съобщи за новопостъпили материали: **Докладна записка и Предложение,** внесена в деловодството на Общински съвет – Борован, които ще бъдат разгледани на заседанието.

**По т. 1 от дневния ред: Информация за изпълнението на извършените строителни ремонти в Община Борован през 2024 г.**

Г-н П.Петров заяви, че е впечатлен от сумата, изразходена за ремонта на ул. „Цв. Згориградски“ в с. Малорад, в размер на 1 493 918 лв. за 1,080 км и отправи запитване дали това е реално, или е техническа грешка; г-н Петров добави, че му е известно, че асфалтирането е скъпо.

Г-жа Т. Петкова, в отговор на г-н Петров, поясни, че ако направи съпоставка със сумата, изразходена за следващата улица, която е с дължина само 639 м, ще разбере.

Г-н П. Петров прие, че сумата е реалистична.

**По т. 2 от дневния ред:** **Информация за дейността на ЦНСТДБУ и готовността за разкриване на нови социални услуги.**

**По т. 3 от дневния ред: Докладни записки**

* **Докладна записка от Иван Костовски - Кмет на Община Борован, относно:** Редовно неприсъствено заседание на Общото събрание на Асоциация по водоснабдяване и канализация на обособената територия, обслужвана от „Вик“ ООД – Враца.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

**- Докладна записка от Пламен Христов Петров – Общински съветник в ОбС - Борован, Председател на постоянната комисия по „Бюджет и финанси, развитие на местното самоуправление и законност“ към ОбС – Борован, относно:** Определяне размера на основно трудово възнаграждение на Кмета на Община Борован, считано от 01.01.2025 г.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

**- Докладна записка от Иван Костовски – Кмет на Община Борован, относно:** Определяне размера на основно трудово възнаграждение на Кметове на Кметства в Община Борован, считано от 01.01.2025 г.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

**- Докладна записка от Иван Костовски – Кмет на Община Борован, относно:** Проект на Наредба за изменение и допълнение на Наредбата за определяне размера на местните данъци на територията на Община Борован.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

**- Докладна записка от Иван Костовски – Кмет на Община Борован, относно:** Проект на Наредба за изменение и допълнение на Наредба № 4 за реда на придобиване, стопанисване, управление и разпореждане с общинското имущество на територията на Община Борован.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

**- Докладна записка от Иван Костовски – Кмет на Община Борован, относно:** Наредба за изменение и допълнение на Наредба № 5 за реда и условията за извършване на търговска дейност на територията на Община Борован.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

**- Докладна записка от Иван Костовски – Кмет на Община Борован, относно:** Наредба за изменение и допълнение на Наредба за реда на поставяне на преместваеми обекти, елементи на градското обзавеждане и рекламни информационни и монументално – декоративни елементи, на територията на Община Борован, съгласно чл. 56 и чл. 57 от ЗУТ.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

**- Докладна записка от Иван Костовски – Кмет на Община Борован, относно:** Наредба за изменение и допълнение на Наредба за придобиване, притежаване и отглеждане на кучета и котки – домашни любимци, на територията на Община Борован.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

**- Докладна записка от Иван Костовски – Кмет на Община Борован, относно:** Наредба за изменение и допълнение на Наредба за реда на получаване и управление на дарения от Община Борован.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

**- Докладна записка от Иван Костовски – Кмет на Община Борован, относно:** Наредба за изменение и допълнение на Наредба за опазване на обществения ред на територията на Община Борован.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

**- Докладна записка от Иван Костовски – Кмет на Община Борован, относно:** Наредба за изменение и допълнение на Наредба за определяне на администрирането на местните такси, цени на услуги и права на територията на Община Борован.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

**-Докладна записка от Иван Костовски – Кмет на Община Борован, относно:** Отдаване под наем на помещения - офис и заседателна зала, за срок от 10 (десет) години на Сдружение с нестопанска цел „Местна инициативна група Борован – Враца – Вършец“, находящи се на втория етаж на сграда общинска собственост, с адрес :с. Борован, ул. „Иван Вазов“ № 2, в сградата на бившата „Просвета“ актувана с АПОС № 912/25.02.2004 г., вписан в „Службата по вписванията“ – гр. Бяла Слатина, с вх. рег. № 3913/21.09.2004 г., том IV – 185, н.д. 1227, партида 2353, с обща площ 36,450 кв. м.

Г-н Ивайло Букерешки даде думата за мнения и становища.

Г-н П. Петров отправи запитване относно решение, вземано веднъж от Общински съвет на предходно заседание за МИГ, макар и да не е напълно сигурен, защо се внася ново, и дали новото решение изисква старото да се отмени.

Г-ца Г. Костово потвърди, че има такова решение, всъщност решенията са две: първото е № 363 – за едната стая, където в момента се помещава офисът на МИГ, а другото е за заседателната зала, която е била необходима. В настоящата докладна записка съм написала, че тогавашните решения важат само докато текат подготвителните дейности по този проект. Проектът е изтекъл в края на 2023 г. и дори е отчетен през 2024 г. В резултат на това, поясни г-ца Костова, след дискусия по този казус с консултанти, се стига до извода, че трябва да се вземе ново такова решение, което да бъде влязло в сила до 13.06.2025 г., за да могат да се подадат документите за кандидатстване, съгласно допълнителна промяна на условията за това.

Г-н П. Петров заяви, че всъщност срокът на предходното решение е изтекъл.

Г-ца Костова, в отговор на г-н Петров, заяви, че това е точно така.

Не постъпиха други изказвания от страна на общинските съветници.

Поради изчерпване на дневния ред, заседанието бе закрито в 13:16 часа.

**ИВАЙЛО БУКЕРЕШКИ**

*Председател на Общински съвет - Борован*

Изготвил: И. Александрова

*Гл. специалист към Общински съвет - Борован*